Abacolekileyo “belanga pezulu,” bacelwa ukuba bafunde le ntetwana ivela ku Mr. James M. Pelem, Glen Grey, Queen’s Town:—

Nkosi:—Ziya ziswa zonke ititshala ze Siqingata ease Glen Grey ukuba, ngomhla we 23 ititshala ezi ntandatu u Mr. Mashiyi no Mr. C. Xanti no Mr. R. Matomela no Mr. R. Madliwa no Mr. J. M. Pelem nenye, zati ngenxa yoku linda ixesha elide zingafiki ezinye zada zahlangana zontandatu zagqiba kwelokuba zibe ne ntlanganiso yo titshala eyomana ihlangana e (Mt. Arthur) Bangindlala, nge nyanga ezintandatu. Usukile u Mr. Mashiyi wati u Mr. Tantsi mabe ngu (Chairman,) u Mongameli wale Ntlanganiso, walandelwa ngu Mr. Pelem yavuma yonke intlanganiso. Usukile u Mr. Mashiyi wati u Mr. Pelem mabe yi (Treasurer,) walandelwa ngu Mr. Xanti nayi Ntlanganiso yonke koko yena akasamkelanga eso sicelo ngezi zatu ate wabonisa zona watsho wati mayibe ngu Mr. Mashiyi, ote emva koku mangala okukulu woyiswa yintlanganiso wavuma Usukile u Mr. Mashiyi wati u Mr. Pelem mabe yi (Secretary) u Mb'ali, yavumelana intlanganiso, naye wavuma. Bonke abafuna ukuba ngama lungu entlanganiso leyo ba b'alela ku Mb'ali, kodwa ke ngapandle kwe titshala le ntlanganiso yofanelwa ngaba gcina izimilo ngo cubeko, nobu nene. Le ntlanganiso yolinga ukuvana neya se Lovedale yanga pantsi.

Elixa u Mr. Pearce Mtyoba wabe ngxamele uku pemba umlilo we ngxoxo mayela nokutandaza kwaba fazi ezityalikeni lelixa, ngokwe nteto yo mbaleli ose Bayi u Mr. Samuel N. Mvambo, u Mrs. Mountain, inkosikazi ka Rev. *J.* Mountain, wase Wesile, wabe ncedisa indoda yake eshumayela, kwaba mhlope nakwaba mnyama e Bayi. Wenjenje uku bala u Mr. Mvambo :—

U Rev. J. Mountain, ose wuke weva ngaye kuma pepa ama Ngesi, ngoku ulapa e Bayi. Ushumayela inkonzo zemvuselelo kuti bantsundu uqale ngo Mvulo kuya kude kube ngolwe Sihlanu. Emini umana ehlangana ne ntsapo, iveki yeye sibini. Umzi lo wonke waba mhlope uya kolwa kunene yindlela ahambisa ngayo. Ngo kuhlwa ko Mvulo ushumayele, kute emveni kwake kwasuka inkosikazi yake, yati yona yabeta yasifaka ngokunye isikonkwane, ke lonto yoku shumayela kwa­ke yasimangalisa kunene kuba asizange simbone umfazi eshumayela. Nantso ke namhla into ka Mtyoba yena waye buza ukuba kulungilena ukuba umfazi atandaze etyalikeni. Mna ndingati kulungilena ukuba umfazi ashumayele? Noko ke andiyi casile into ayitetayo. U Rev. Mr. Mountain wenza umsebenzi omkulu kunene kulo mandla. Ngo­lwe Sibini wandi cela nam ukuba ndize ndibeko kulo ntlanganiso yo sapo lwaba mhlope, maze ndize nolu ntsundu usapo. Kute saku kov’ uku funda ingoma zake ezimnandi kunene wati ke u Mrs. Mountain woke aninike inteto ngoku. Watsho ngento eninandi kunene u Mrs. Mountain.

E Heald Town umcimbi woku ngenisa amagama encwadini yezima mhlaba awusiwanga so kakulu yinkita emele lomandla. Nakon’ ixesha lali ngeko, kodwa ukuba abantu beso sikolo bebe ngaba kuteleyo ngekwa fezwa into noko. Abantu base Nxukwebe babu Qeyara. Sisakuva kusitiwa, abazukulwana bakwa Cwama kuti baku kov’ uku hluta bangabi sakangela ekutini sodla ntonina ngelinye ixesha. Nqwa ke nabo abantu base Nxukwebe. Umhlobo wombali wolu “Pawu” okwalapa e Lovedale, u Mr. J. T-Jabavu, usixelela ukuba wati evela e Somerset East, ngo mnyaka we 1880, akuhambisa lo msebenzi uncomekayo, kwako intlanganiso enkulu kwangeniswa encwa­dini yaba nelungelo loku *vota* into eninzi. Kweyake ingcinga uti umhlobo wetu, ngelo xesha kwenziwa kukuba ama Mfengu aye ngama nxada-nxada, exeshwa shushu yimpato yo Messrs Sprigg no Ayliff no Laing; enxamele yonke into eyabi ngaba nokuwa kulula. Elo xesha, bokumbula abafundi betu, lele mipu, notshiso, namaqaga, nobuvuvu bezinto ezicapukisa umpefumlo. Ngama cebo o Messrs Solomon, Scanlen, Sauer, Irvine, bakutshwa o Mr. Sprigg nabanye, yapela impato yoku tyofa, namhla omnyama wonwabile, abase Nxukwebe abasa katalele nento ezingaba ngama lungelo exesha elizayo. Singaba vusa ngeliti—nakuba sisazi ukuba abasoku katala ngalo lonke ixe­sha besadla, besela, betshatisa, besendisa—“ Izinto azi mtaka Ngqika zonke.”

Kwi pepa letu lenyanga ezayo sicinga ukuke senze inteto endana, nge ntlanganiso yo lutsha olufundileyo ebise Fort Beaufort kutsha nje, nengxelo awoti u mfundi ayifumane komnye u mhlati kwesi *Sigidimi.* Into enkulu yexesha leli bunga licitelwe ekwenziweni kwe miteto eyoti igqalwe ngabo boti babe ngama lungu ayo. Kwi ngxelo esesi tete ngayo, ebitatyatwa ngo sasimtumele lo msebenzi eutlanganisweni, kofunyanwa ukuba kuciwe imiteto leyo maze ishicilelwe isasazwe pakati kwama lungu. Asisakuteta ngayo de siyibone. Kulo miteto kuko oti, intlanganiso yolaulwa nga madoda atile, awoti anyulwe kwa yiyo, apate amandla iminyaka emibini. Olo nyulo lubeko kule yoku gqibela. Ngaba abanyulwayo: *President* (Umongami)—Mr. Jesse Shaw, Fort Beaufort; *Vice President* (Umongami ongapantsi)—Mr. John Tengo-Jabavu, Lovedale; *Secretary* (Umbali Micimbi)—Mr. John William Gawler, St. Matthew’s; *Treasurer* (Umgcini Mali) — Mr. John Knox Bokwe, Lovedale: Naba banyulelwe ekubeni ngaba qubi bomsebenzi kunye naba sebe xeliwe—*Committee—* Rev. E. Magaba, Heald Town; Mr. D. Sihawu, Sheshegu; Miss L. Booi, no Miss A. Ganandana, Burnshill. Abanini bala magama ke kulindelwe kubo ukuba babonise ngale minyaka mibini izayo ukuba inokuma, ayina kuma na into esekwe, yahanjiswa ngabantu abantsundu. Ngamana basikeleleke emsebenzini wabo onzima

Kwesa namhla isi *Gidimi* sine ndaba zoku xelwa kuba lesi betu abaninzi, ezilungileyo nezo vuyo olukulu. Ezo ndaba zezi: Ukupendula indawo yokuba eli pepa lipume kabini nge nyanga, sifumene into eninzi ye ncwadi, singa sateti nge nteto ezi bekiswe ezindlebeni ze Editor ngabo bane “lishwa” loku. hlangana nayo. Singati into leyo ixoxwa ngoku, ngo hlobo lokuba ivelise isigqibo, esinga tandabuziyo soba sesikolisa umxelo waba fundi aba nyamekileyo. Akusaku tabata xesha lide ukusixela isigqibo eso. Singati ke ngoko bonke abo banga isi *Gidimi* singa shicilelwa kabini nge nyanga, mabamane becita bebeka malungana nase malini, ukuze babe noku pendula, noku batala, ngapandle koku lahlekwa xesha xa sekusitiwa, ixesha kaloku “yenzani sibone.”

“Umdudo ka Mapasa,” yinto esazeke inkulu, ine zinto ezi bonakalayo ukuba zidlulisile kwezinye. Wabunjalo kweyetu ingcinga umtsato ka Rev. William Philip wase Graham’s Town no Miss Emily Kubevana wase Heald Town ngo 6 July, 1828. Kuba pahli becala lakulo soka sapaula ngalo mhla u Mr. John William Gawler, wase St. Matthew’s; kwela kulo ntombi yaba ngu Mr. John Tengo-Jabavu, no Misses N. Kubevana, C. Maliza, L. Mfecane, M. Mfecane. Umsebenzi woku bopa iqina wahanjiswa ngo Rev. W. H. Turpin wakwa se Graham’s Town no Rev. Stephen Mnyakama wakwa Nondyola (Trinity Mis­sion) apo wafezelwa kona. Aba tshati zabaputuma kwange ntsasa ikalityi nama hashe, ukubasusa e Nxukwebe zibasa kwa Nondyola; babuya malungana nentsimbi ezine. Kwahlalwa esidlweni ekwati saku gqitywa u Rev. Mr. Turpin wacela bonke ababeko ukuba bazalise i glasi zabo, baselele impilo entle yo myeni no myenikazi, wapendula u Mr. Philip, ote kwa oko wangenisa impilo ye *ledi,* ezipendulelwe ngu Mr. Tengo-Jabavu no Mr. Gawler. Zonke inteto zaba zezimnandi. Malungana nentsimbi ezi 5 wanduluka u myeni no mtshakazi wasinga kwa kwa Nondyola benelwa yimvula yenkozo zombona—oko kukuti bexulutywa ngazo—apo baya kucita into apa ati ama Ngesi yi *Honey Moon.* Sinqwenelela u Rev. no Mrs. Philip ixesha elimnandi, nelide, nelentsikelelo entlalweni yabo entsha. Basinga e Guba kwe laba Tembu, apo ikaya labo elitsha likona.

Emva kokubalisa amanyumnyezi okubulawa okubi kuka Mr. James Lawman, esaku bika ngosizi ngo June, esingena kuku faka ngenx’ enokusweleka kwe ndawo, nokuba sesaka sakubalisa amantloko, wenjenje umbaleli obekekileyo wase Somerset East oti ukuzifihla ungu “ Mde-ngezito,” ukubalisa ngesinye isenzo esimdaka :

Kute kwakona Mr. Mhleli ngolwe Sihlanu olu 30 June, ngo kuhlwa pakati kwama xesha 7 ne 8 seva umzi sewuzele sisikalo abafazi naba ntwana belila kanti i Lawu apa abati ngu Jacob Schoeman libulele umfazi walo. Isizatu asisazi bati kodwa lalidl’ umqomboti wo Mlungu. Into endiyaziyo kukuba latata izembe lamti umfazi walo hlahle entloko inxeba lalinye, lawenza amabini entanyeni, ekusemhloteheni ukuba ngawona abange ukuba ukupuma ko mpefumlo ingabi yinto ezekelelayo kumfazi lowo. Kwoku Mhleli! Ungayi bonanga longozi akukayi boni into embi. Kute kwangoko kuhlwa, umfo wakwa Mlungu wawa kupa amakwenkwana akwa Rulumente, kuba kaloku inkewu ite yaku kov’ ukubulala yasimbel’ isinqe yabaleka ngangoko oxongo bayo banako ukuyi twala. Kute kuba ub’ungumhla wokwa mkela, amapolisa eqokelelene onke apa—wawaba ngama bini ngama bini umfo wakwa Mlungu ukuya kuvingc’ amazibuko. Kwaqashwapi, kwa qashwa pi, nya umntan’e Qeya. Kute ngolwe Sine ukumka kwe gala agaleleka naye ama kwenkwana. Site kuba besimi ngase ofisini ye Mantyi kwati ezitilateni abantu ukuzakumbona yayinto nje endite ndakucinga ndakumbula ukuba kanene mhlaumbi akazange abe nabantu abaninzi kangaka abakangele kuye yedwa—Uba ibinganga bantu! Wena wabona imbovane (intubi) xa zakayo. Ufunyenwe ke emva kwe ntsuku ezine efunwa. Isi alam so mfazi eso sisiwe ekupumleni ngapambi kwexesha lokufa laso nge Cawa, 2 July. Zinjalo ke tina apa, umfo ka Buchanan uyakuke agwebe esand’ ukugweba amatyala ababulali xa siquka nelika Wara wase Monti. Somerset East, July 4, 1882.

I Government yase Transvaal ivumelene no Mr. Moritz Unger ukuba enze u Loliwe owo suka e Pretoria (Trans­vaal) aye e Delagoa Bay (ngentla kwakwa Zulu) ixabiso yi £8,000 nge *mile.*

E Egypt.—Malungana noku qala kuka July kuqaleke imfazwe e Egypt pakati kwama Ngesi nama soldati apantsi kwe nkosana yakona engu Arabi Pasha. U Arabi lo yi nkosana yama Joni kupela, nakuba engu mutwana we gazi. Itshawe lona lase Egypt ngu Twefik, oyi Khedive (ukumkani). U Arabi uvukele ulaulo luka Twefik, wabe u Twe­fik etembele kuma Ngesi nama French, kuba ingawo awa boleke ulaulo lwase Egypt into eninzi ye mali. Kute xa sekuza kuliwa ama French aroxa ngo mva. yaqalwa ngama Ngesi imfazwe ke ngoko, ngoku minxela isi xeko esiyi Alexandria. Mva nje ama French abuye agalela ku Mlu­ngu. Akuka liwa dabi likulu noko, kuba kute xa beli lindelwe wabaleka u Arabi. Ngenxa yokunga vumelani ne Government ka Mr. Gladstone malunga nehambiso yayo nemfazwe e Egypt apo u Mr. John Bright upumile ekubeni lilungu layo.